
Întreaga noastră lume de azi, mi se pare, e construită ca să preîntâmpine poticnitul sau cutreieratul fără 
ţintă. Nimeni nu vrea să se rataceasca. Pentru a nu ne lăsa să ne rătăcim vreodată — acesta este rostul 
Masinii. De-aceea o si iubim. De-aceea, bucată cu bucată, zi de zi, cuvânt cu cuvânt, ea ne ucide încetul 
cu încetul. 


Control, în locul sensului — acesta a fost târgul. Utilitate, în locul frumuseții, aripi, în locul rădăcinilor, 
întregul, în locul părţilor, marșul drept spre tel, în locul sentimentului că te-ai pierdut, că ratacesti si te 
împiedici. Acesta a fost schimbul. Se vădește acum că a fost de fapt o capcană, și acum iată-ne. lată câte 
știm, şi ce puţine vedem. lată-ne cum ne zbatem, cum ne înecăm, gâfâind după aer, în timp ce ne 
afundăm în numere și cuvinte. 


Din asta cum vom reuşi să scăpăm? 


Un motiv pentru care am început aceste eseuri, în urmă cu doi ani, a fost că voiam să înţeleg ce se 
petrecea cu „războaiele culturale“ care făceau furori în Occident. Fiind prins chiar eu în focul încrucişat, 
am vrut să ştiu de ce au loc aceste lupte, de unde vin diviziunile, de ce lucrurile păreau să se 
fragmenteze atât de repede. De când am început să scriu, fragmentarea aceea n-a făcut decât să se 
accelereze, dar încă mai cred și acum ce credeam atunci: că războaiele culturale sunt o manifestare de 
suprafaţă a unei rupturi mult mai profunde în psihicul oamenilor moderni occidentali. Ai parte de un 
război cultural doar atunci când nu mai ai o cultură. 


Dar războaiele culturale continuă, si, acum la fel ca atunci, taberele sunt bine definite. Pe de o parte, 
tribul „woke“ — acea aglomerare curioasă de capital international şi opinie progresistă a elitei, care 
pozează în revoltă pornită de jos — se ocupă să inverseze cultura, ducând o cruciadă împotriva a tot ceea 
ce a fost sau a reprezentat vreodată locul. Drept răspuns, tribul „consacrat“ se ridică pentru „apărarea 
Occidentului“, dar nu pare să cadă de acord asupra a ce anume apără. Ce este acest „Occident“, până la 
urmă? O patrie etnică, o religie, un set de principii, un anumit model economic sau social sau vreun alt 
mod de a vedea sau de a fi? Nimeni nu pare să fie de acord asupra definiției. 


Urmărind demolarea in curs de desfășurare a stâlpilor culturii mele, sunt tentat uneori, în cele mai 
proaste momente ale mele, să mă alătur apărătorilor Occidentului. Dar după ce mă calmez, îmi amintesc 
că acei stâlpi oricum sunt în mare parte putrezi și că nici cei care îi atacă, oricât de respingători pot fi 
uneori, nu greşesc în totalitate. Ceva a mers prost cu acest „Occident“, iar cei care scot în evidență 
crimele sale din trecut se apropie de ceva ce nici ei nu prea pot defini foarte exact. 


La fel ca eseistii care încearcă să ajungă la miezul problemei sau ca poeţii care se căznesc să noteze ce li 
se dictează, uneori ai senzaţia că toţi nemultumitii din destrămarea noastră curentă, oriunde cred ei că s- 
ar afla, sunt motivaţi de același sentiment al pierderii sau confuziei pe care modernitatea Maşinii a creat- 
o în timp ce ne smulgea pe toți din ancorele noastre. Populistii de dreapta care se răzvrătesc împotriva 
insectelor şi a oraşului de 15 minute, dar si Rebelii Extinctiei, ai Stângii Verzi, care opresc traficul auto 
pentru că vor să oprească Mașina, sunt prezentaţi de regulă ca fiind la poli opuși, dar mie se pare că sunt 
manifestări ale aceleiași frustrări. Progresistii care critica ,,alb-itatea“ si traditionalistii care refuză să fie 
întemnițați într-un oraş de 15 minute adoptă o poziţie bizar de consonantă împotriva aceluiași lucru: un 
viitor inuman, rationalizat, închinat profitului, pe care îl simt cum se apropie de ei și îi incolteste fara 
putinţă de scăpare. 


Așadar, dacă îmi cereti să ajut acum la „apărarea Occidentului“, voi răspunde că, desi acest loc este casa 
mea și casa strămoşilor mei, nu pot evita realitatea că acest „Occident“ a dat naștere Maşinii şi 
construieşte acel viitor inuman. Ceva în felul nostru de a vedea conţinea o sămânță care a destrămat 
lumea. Cercetez această sămânță de doi ani deja. Vreau să crească? Nu. Vreau s-o scot din pământ. 
Vreau să spun că acest „Occident“ nu este un lucru de „conservat“ — nu acum. Este un lucru care trebuie 
înlocuit. Este un albatros în jurul gâtului nostru. Ne împiedică să vedem în fata noastră. Ne trage în jos. 


Uneori, trebuie să ştii când să renunti. 


„Occidentul“ a devenit un idol; un fel de imagine statică a unui trecut care poate a fost cândva, dar acum 
este locuit de o nouă forță: Maşina. „Occidentul“ gândește astăzi în cifre şi cuvinte, dar nu poate scrie 
poezie nici mort. „Occidentul“ este împărăţia lui Mamona. „Occidentul” mănâncă lumea și se mănâncă 
pe sine, ca să poată continua să „crească“. „Occidentul“ ştie ce preţ are totul şi nu știe ce valoare are 
nimic. „Occidentul“ este epuizat şi gol. 


Atunci, poate că — dar numai poate că — ar trebui să lăsăm „Occidentul“ să moară. 
Să-l lăsăm să moară, ca să putem trăi. 


Poate că trebuie să lăsăm acest concept să dispară. Să-l lăsăm să se năruie, astfel încât să putem vedea ce 
se află dedesubt. Să oprim „lupta“, pentru a păstra ceva ce nimeni nu poate defini, ceva care şi-a pierdut 
de mult inima și sufletul. Să nu ne mai agatam de balustra navei care se scufundă, în timp ce orchestra 
cântă mai departe. Ne-am lovit de aisberg cu mult timp în urmă; trebuie să fi venit momentul, în sfârșit, 
să nu ne mai agatam de metalul alunecos. Să ne desprindem si să începem să înotăm spre locul unde 
lumina unduieste jucäus peste apă. Uite acolo! Vedeţi? Putin mai încolo; doar putin. Există ceva care 
aşteaptă acolo, dar trebuie să-ţi faci vânt, ca să ajungi până acolo. Trebuie să te desprinzi. 


Ştiu că toate acestea sună foarte abstract. Toate cuvintele scrise sunt abstractiuni, iar atunci când avem 
de-a face cu concepte grandioase ca „Occidentul“, „Mașina“, „omenirea“, „Dumnezeu“ sau „cultura“, 
poate fi greu să înțelegem detaliile. Pe de alta parte, în viata noastră de zi cu zi, putem deseori să vedem 
efectele abstractiunilor asupra realității practice. „Declinul Occidentului“ ca noţiune ar putea însemna 


orice sau nimic. Dar uită-te la bisericile goale, la pâlcurile de corturi de pe trotuarele orașului, la copilul 
de zece ani care se uită la pornografie pe telefon, la femeia arestată pentru că s-a rugat pe stradă. Priveşte 
orice te duce în particular și vezi ce poveste iti spune. 


Căsătoria; are, loc, numai intre, bărbat și femeie. 
i Familia gay ë 0 iluzie distrugătoare 


Generalul si particularul — acestea sunt două moduri de a privi lucrurile şi tocmai modurile de a privi 
sunt în discuţie aici. „Occidentul“, dacă este ceva, este un mod de a vedea — un mod de a privi lumea — si 
tocmai pentru că privirea noastră occidentală nu mai e în stare, de secole, să cuprindă acea lume în 
plinătatea ei, am ajuns atât de spulberati. Dacă vrem să ne lipim la loc, ca să zicem asa, va presupune să 
învăţăm să vedem lumea mult altfel. 


Omul la care putem să apelăm pentru a susţine aceasta idee este Iain McGilchrist, psihiatru, cercetător în 
neurostiinta, filozof şi scriitor, probabil cel mai bine cunoscut pentru cartea sa din 2009, The Master and 
His Emissary („Stăpânul si emisarul sau“). În cartea aceea, el s-a servit de neurostiinta și psihologie 
pentru a demonstra că mintea occidentală era, într-adevăr, ciudată şi unică într-un mod foarte special. 
McGilchrist a continuat recent cu un titlu în două volume, The Matter With Things („Problema cu 
lucrurile“), care îi dezvoltă teza cu o sumedenie de dovezi si argumente extrase din ştiinţa si filozofia 
creierului. 


Pentru McGilchrist, modul occidental de a vedea — un mod de a vedea care oricum avea să dea naștere la 
ceva asemănător Masinii — este înrădăcinat în creierul însuși, iar modul nostru foarte particular de a ne 
raporta la lume poate fi văzut, din anumite unghiuri, aproape o formă de boală mintală. Mintea noastră, 
sugerează el, este incapabilă să vadă lumea in plinătatea ei, deoarece cultura noastră a antrenat-o — sau a 
fost antrenată de ea — sa vadă lumea ca pe un obiect si nu ca pe un lucru viu. Consecința — în cuvintele 
mele, nu ale lui — a fost apariția Masinii si a valorilor ei. 


Puteţi să-l urmăriţi pe Iain McGilchrist explicandu-si teza, mai bine decât as putea eu, în filmul de mai 
sus, dar totul se reduce, grosso modo vorbind, la emisferele creierului. Toate creierele animalelor sunt 
împărţite în două emisfere, conectate printr-o bandă subţire de ţesut de legătură si nimeni nu ştie prea 
bine de ce. Tot ce stim, potrivit lui McGilchrist, este că fiecare emisferă are propriul mod particular de a 
vedea lumea — sau, după cum spune el, modalități de „a tine cont de lume“. Ceea ce nu echivalează cu 
despărţirea conceptuală din stereotipul popular conform căruia „creierul stâng ar fi masculin, științific, 


rational si rece, iar „creierul drept“ ar fi feminin, intuitiv, artistic şi cald. Mai degrabă, potrivit lui 
McGilchrist, „emisfera stângă a creierului are menirea de a ne face să percepem lumea, s-o prindem -— si, 
astfel, s-o manipulăm; emisfera dreaptă, s-o pricepem, s-o cuprindem.“ 


Emisferele stângă si dreaptă par să aibă moduri foarte specifice de a se raporta la lumea lor. Calea stângii 
este calea certitudinii, a manipulării, a detaliului, a localului si familiarului, izolat, discret si fragmentar. 
Lumea sa este fixă, decontextualizata, neinsufletita, generală şi optimistă. Dreapta, în schimb, vede 
întreaga imagine, observă periferiile şi se simte confortabil cu globalul, cu noul, cu ambiguul, cu 
circumspectul si complexul. Se ocupă de schimbare, flux, context, animaţie, naratiuni, pragmatic, 
empatie si expresivitate emoțională, si tinde spre pesimism. 


Ar trebui să fie suficient de clar că o viata umană plenară — si un creier uman functional — trebuie sa 
cuprindă ambele moduri de a vedea, si asta este într-adevăr ceea ce creierul uman este proiectat să facă. 
În mod ideal, creierul ar trebui, în concepția lui McGilchrist, să existe într-un echilibru particular: cu 
emisfera stângă, care vede părțile, în slujba celei drepte, care vede întregul. Asa par să fi funcționat 
majoritatea societăților — şi, prin urmare, a mintilor — din trecut, inclusiv cea din Occidentul premodern. 


Dar ceva s-a întâmplat, postulează McGilchrist, de-a lungul istoriei occidentale. În această mică parte a 
lumii a avut loc o revoluţie. La un moment dat, sau poate in multe momente, emisfera stângă — emisarul 
— a răsturnat-o pe cea dreaptă — stăpânul — si a început să conducă ea însăşi reprezentatia. În loc ca 
părţile să fie în serviciul întregului, întregul a fost diminuat sau respins, de o perspectivă care putea 
vedea lumea doar ca o sumă de părți. 


De ce contează asta? Pentru că, deşi modul de a vedea al emisferei stângi este foarte bun pentru a face 
lucrurile să meargă într-un anumit fel, pentru a le dezasambla sau pentru a le gestiona, nu se pricepe 
deloc să înțeleagă imaginea de ansamblu a rostului pentru care există toate aceste lucruri. Rezultatul este 
mintea Masinala: 


Problema este că tocmai mecanismele creierului care reuşesc să simplifice lumea, astfel încât să o supună 
controlului nostru, militează împotriva unei înțelegeri adevărate a ei. In paralel, agravând problema, luăm 
succesul pe care îl avem în manipularea ei ca dovadă că o înțelegem. 


Rezultatul este că, spune McGilchrist, „nu mai trăim în prezența lumii, ci, mai degrabă, într-o re- 
prezentare a ei“. Nu există teritoriu în această lume nouă, există doar hartă. Cei care pot vedea acest lucru 
si încearcă să-l sublinieze, sunt consideraţi „romantici“, „nostalgici“, „reacționari“ sau „visători“. Lumea 
emisferei stângi este luată drept realitate, desi, de fapt, ea nu este decât o reprezentare inadecvată a 
realității. Rezultatul, spune McGilchrist, este o epocă fără precedent în istoria omenirii: 


Existäm, fireşte, în lume, dar nu mai apartinem acestei lumi — sau vreunei lumi demne de acest nume. Am 
sfărâmat lumea. Acest lucru este cu totul nou în istoria umanității şi este imposibil să-i exagerăm semnificația. 


Epoca inteligenţei artificiale, a metaversului și a tehnosferei în continuă dezvoltare interioară, despre 
care am scris în ultimele două eseuri, rezultă din acest mod de a privi, în acelaşi timp în care îl şi turbo- 
alimentează, astfel încât acum pierdem cu totul contactul cu realitatea, deşi ne imaginăm tot timpul că 
„progresăm“ spre ea. „Mașinile şi uneltele“, observă McGilchrist la un moment dat, „sunt codificate 
singure în emisfera stângă“. Emisfera stângă este cea care a construit Silicon Valley, şi Silicon Valley este 
cea care ne-a construit pe noi: 


Cred că am înțeles greşit in mod sistematic natura realității si am ales să ignoräm sau să facem să amuteasca 
minoritatea de voci care au intuit acest lucru şi au susținut în mod constant că aşa stau lucrurile. Acum am 
ajuns la punctul în care este nevoie urgentă de a transforma atât modul în care gândim despre lume, cât şi felul 
in care ne concepem pe noi înşine. 


Pe scurt, „Occidentul“, așa cum îl cunoaștem noi astăzi, este o cultură în măsură covârșitoare a emisferei 
stângi, iar această coborâre într-un mod îngust de a vedea s-a accelerat pe măsură ce modernitatea a 
progresat. La un moment dat, McGilchrist chiar face afirmaţia uluitoare că arta occidentală din perioada 
modernistă încoace arată adesea ca genul de reprezentare a lumii specific oamenilor care au suferit 
leziuni cerebrale în emisfera dreaptă — și n-o spune nici la modul insultător, nici vorbind metaforic. 


Suntem noi, în „Occident“, literalmente o cultură cu leziuni cerebrale — adică stricată de cap? Ar explica 
multe. 


Câţi dintre noi și-au petrecut viata luptând să scape de poverile puse asupra noastră de mintea noastră 
modernă? Eu, unul, ştiu că fac parte din această categorie. Mă simt ca un băiat născut cu o sensibilitate 
predominant de emisferă dreaptă, pe care o cultură a emisferei stângi s-a chinuit să i-o scoată cu forța 
din cap in prima jumătate a vieții lui, iar el isi petrece acum cealaltă jumătate chinuindu-se să recupereze 
măcar o parte din ce i s-a luat. Recuperare care continuă şi acum. Din acest motiv, opera lui McGilchrist 
a trezit întotdeauna în mine un real sentiment de entuziasm. Proiectul lui este probabil prea mare pentru 
a fi acceptat de minţile obișnuite şi, cu siguranţă, nu sunt înarmat cu pregătirea necesară ca să-i evaluez 
dovezile. Dar în timp ce îi citesc cărțile, ceva in mine vrea să strige: Da! Stiam eu! Tot ce am scris despre 
Maşină a fost un alt mod de a spune același lucru; o încercare de a da o privire de emisferă dreaptă 
asupra a ceea ce este greșit, în cuvinte si simboluri concepute de emisfera stângă. 


Această cultura a emisferei stângi — aceasta este ceea ce noi numim „Occident“, iar întreg, acest 
„Occident“, cel puţin din secolul al XVIII-lea, a fost o stare de revoluţie permanentă. A fost ea creată de 
modul de a vedea al emisferei stângi sau invers? Cine ştie, dar din Franţa până în Rusia, din Germania 
până în America, de la Marx până la Ayn Rand, din 1789 până în 1969, scopul a fost același: să dărâmăm 
totul. Să rupem totul. Să desfacem întregul, să-i examinăm părțile, să le punem la loc într-o ordine mai 
bună, mai egală, mai profitabilă, mai umană. Acesta este modul în care emisfera stângă se raportează la 
lume. În cuvintele lui Ezra Pound, poetul modernist devenit propagandist fascist (distanţa dintre aceste 
poziţii a fost întotdeauna foarte mică), Occidentul modern a avut întotdeauna un singur scop: să facă ceva 
nou, Să innotiasca. 


Istoricul Christopher Dawson a vazut dorinta revolutionara a Occidentului de a reface lumea ca pe un 
impuls religios, la baza lui, unul care o diferenţiază de toate celelalte culturi: 


Occidentul este diferit de toate celelalte civilizații pentru că idealul său religios nu a fost adorarea perfecțiunii 
atemporale şi imuabile, ci un spirit care se strdduieste să se încorporeze în umanitate şi să schimbe lumea... 


Celelalte mari culturi şi-au realizat sinteza dintre religie si viata, după care şi-au menținut Ordinea Sacra. Dar 
în Occident, schimbarea lumii a devenit o parte integrantă a idealului său cultural. 


Asta facem noi, aici, în „Occident“: rupem lucrurile. Spargem sisteme şi tradiţii, dezmembrăm culturi şi 
păduri. Am divizat atomii și am străpuns atmosfera superioară. Încălcăm graniţele dintre specii şi sexe, 
estompăm graniţele dintre viata si moarte. Marea noastră revoluţie a dezlantuit o energie nespusa si a 
creat miracole, dar acum putem vedea spre ce se duce. Revoluţia modernă, revoluția Mașinii, este opera 
emisferei stângi. Există un fel de măreție în ea, dar şi o anume tragedie. Majoritatea „apărătorilor 
Occidentului“ de astăzi apără aspecte ale acestei revoluţii. Ei vor apăra imperiul, ştiinţa, raționalitatea, 


progresul si fisiunea nucleară până în pânzele albe. Ei înșiși sunt revoluționari, chiar dacă se numesc 
conservatori. Dar revoluţia creierului stâng a Occidentului va sfârşi prin a ne distruge pe noi şi lumea — 
dacă o lăsăm. 


Actualele noastre războaie culturale, cred eu, sunt un simptom al acestei revoluții si un rezultat al ei. Ele 
se întâmplă pentru că emisfera stângă a tăiat de la rădăcină tot ce nu avea un scop evident si imediat, si, 
făcând acest lucru, a șters sensul din viața noastră. O întreagă generaţie tânără creşte, în consecință, 
neancorată si furioasă si căutând pe cineva pe care să dea vina. Suprematismul alb sau dementa „woke': 
cineva sau ceva trebuie să poarte responsabilitatea pentru acest gol. Semnele timpului sunt furia de pe 
web şi furia de pe străzile nemăturate. 


Există numai doua sexe. 
Transgenderismul este o minciună. Aparati copiii! 


Dacă acesta este „Occidentul“, eu nu vreau să fie salvat. Am intrat într-o fundătură si trebuie să dăm 
înapoi, să ne întoarcem si să descoperim unde am greşit. Avem nevoie de o contrarevolutie, de o 
restauratie. Trebuie să-l răsturnăm pe emisar si să-l punem pe adevăratul stăpân înapoi la locul lui. Daca 
privim lumea in mod greşit - dacă modul nostru de a vedea este defectuos — ei bine, atunci va trebui sa 
începem să vedem diferit. Dar mai întâi trebuie să încercăm să ne dezancorăm de acesta. 


De unde să începem? 


McGilchrist ne-ar spune că ar trebui să începem prin a ne schimba calitatea atenţiei. Poate părea cam 
nebulos, dar este orice altceva decât nebulos. Dacă mintea noastră dominată de emisfera stângă ne 
determină să acordăm atenţie lumii într-un fel, atunci trebuie s-o antrenăm putin câte putin să-i acorde 
atenţie într-altul. „Atenţia schimbă lumea“, scrie el. „Felul cum te ocupi de ea schimbă ceea ce găsești 
acolo, în ea.“ 


Ce ar însemna asta în practică? Cred că ştim deja. Ar însemna să acordăm atenţie modalitatilor de a 
vedea care erau esenţiale pentru culturile trecute, dar pe care modernitatea occidentală le respinge sau le 
minimalizează fără încetare, cum că ar fi neprofitabile, nerealiste, romantice şi aşa mai departe. Poate că 
esenţial în acest sens ar fi un efort de a vedea lumea ca un organism, mai degrabă decât ca un mecanism, 


si apoi de a o exprima in acest fel, prin artă, prin creativitate, prin scris, prin conversatiile noastre. Ultima 
parte este cea mai grea, foarte adesea, dar poate şi cea mai importantă. Dacă refuzăm să vedem lumea 
sau pe locuitorii ei ca pe niște maşini, dacă suntem suspiciosi in fata rationalizarilor, a insistențelor 
dogmatice, a răspunsurilor uşoare si a dezbinărilor false, chiar si numai pentru o clipă, se cheamă că am 
pornit pe drumul cel bun. 


Aceasta este de fapt o rebeliune împotriva unui întreg mod de a vedea, dar eu cred că este o luptă care 
poate fi câştigată pe termen lung — si va fi. Cred că, în adâncul sufletului, vrem s-o câştigăm. Rezistenţa 
emoțională, culturală si spirituală fata de Maşină se desfășoară de secole, iar necesitatea rezistenţei 
devine tot mai urgentă. Putem participa ieșind afară și rugându-ne sub clar de lună sau pur și simplu 
stând în iarbă si simțind cu adevărat ploaia. Putem căuta să fim mai degrabă rezonabili, decât rationali, 
şi să facem dinstinctie între inteligenţă si înțelepciune. 


Odată ce încercaţi să vedeţi lumea prin prisma emisferică a culturii, asa cum o defineşte McGilchrist, 
probabil veţi descoperi că arată destul de diferit. Uitaţi-vă la lumea politicii, de exemplu, si veți observa 
curând că atât „stânga“, cât şi „dreapta“ sunt, în termenii lui McGilchrist, ambele foarte mult de emisfera 
stângă. Comparati un zgârie-nori modern si o căsuţă veche; sau o icoană bizantină si un Picasso. Sau 
luaţi în considerare limbajul contemporan în comparaţie cu echivalentul său mai vechi: „natură“ fata de 
„biodiversitate“, „mame“ fata de „persoane care hrănesc la piept“, „oameni“ fata de „resurse umane". 
Luaţi în considerare țările, religiile, poveştile, comunitățile sau familiile din punctul de vedere al 
emisferei drepte si din cel al emisferei stângi. Cum arată? Cum le simtiti? Ca pe nişte rețele complexe si 
delicate de relaţii — sau ca pe niște mecanisme de deconstruit si reconstruit după bunul plac? 


Încercarea de a trăi fără restul naturii, de a cuceri lumea, de a o rationaliza și a o reface de sus în jos şi de 
jos in sus: asta a început aici, în „Occident“. Asa că iată un gând: alternativa trebuie să vină si de aici. Noi 
am început revoluţia, asa că noi trebuie să începem restauratia. Intelegem Masina mai bine decat oricine, 
pentru ca este in noi. Noi am desfacut lumea. Acum va trebui s-o facem din nou. 


Noi, occidentalii, trebuie să învăţăm sa locuim din nou. Trebuie să invatam cum să trăim sănătoși pe 
pământurile noastre. Cum să scriem poezii si să ne plimbam prin pădure si să ne iubim vecinii. Cum să 
ne facem timp măcar să-i observăm. Cum să ne intereseze părțile fără a le desface de întreg. Cum să ne 
amintim că Pământul este viu, si a fost întotdeauna, si că nicio „cultură“ care uită asta nu poate să 
dureze sau să merite să dureze. 


Dincolo de „Occident“ s-ar putea să nu existe decât un alt mod de a vedea. Un mod mai vechi. Dincolo 
de Occident, am putea găsi Europa. S-ar putea să găsim Albionul. Am putea găsi cătunul Cockayne sau 
bancul de nisip Dogger Bank. S-ar putea să găsim mintea care a pictat pe pereţii peșterilor. Am putea 
găsi vânători si râuri limpezi, tari și sfinţi, spirite şi biserici pictate. S-ar putea să găsim altare şi trasee de 
pelerini, muzică populară si frică de mare. S-ar putea să ne regăsim pe noi înșine. 


Am putea chiar să găsim un loc pe care să-l numim „acasă“? 


Data viitoare, în eseul meu final din această serie, voi pune exact această întrebare. 


Traducere după https://paulkingsnorth.substack.com/p/the-west-must-die 
(https://paulkingsnorth.substack.com/p/the-west-must-die) 


Publicat de CrossRoads 


Lumea modernă înjoseşte. Injoseste cetatea; îl injoseste pe om. Injoseste iubirea; injoseste femeia; îl injoseste pe 
copil; injoseste națiunea (Ch. Peguy) Vezi toate articolele lui CrossRoads 

